Postumus Cominius Auruncus

Postumus Cominius Auruncus (natus saeculo 6 a.C.n., mortuus saeculo 5 a.C.n.) senator consularis Romanus fuit.

Cursus honorum
Consul I anno 501 a.C.n.
Cominius anno 501 primo consul creatus est. Eo anno per ludos Romae Sabini iuvenes scorta rapuerunt, ut Titus LiviusAb urbe condita II 18,2 scripsit. Concursu hominum rixae ortae sunt  ac tantum non ad bellum itum est. Praeterea Romani impetum Latinorum metuebant, postquam Octavius Mamilius triginta civitates Foederis Latini contra Urbem coniurasse nuntiatus est. Itaque tum primum dictatorem creandum refugerunt, qui vel Titus Larcius Flavus vel Manius Valerius M'f. Volusi n. fuit et Spurius Cassius Vecellinus, consul anni 502 a.C.n.,  magister equitum dictatori adiunctus. Sabini itaque pacem petiverunt et, quamquam a senatu bellum indictum est, non pugnabatur. Sabini enim impensas belli solveruntloco citato, §§ 9-11.

Consul II anno 493
Cominius anno 493 a.C.n. iterum consul creatus - hoc tempore Spurius Cassius Vecellinus eius collega fuit. Tum plebs in Montem Sacrum secessionem fecerat. Sed Menenius Agrippa C.f. Lanatus legatus senatus eos reconciliavit. Alter consul (quis fuerit, nescimusConfer Titus Livius, Ab urbe condita II 33,4; § 9 scripsit, Cominium fuisse, quod Cassius Vecellinus collega eodem anno Foedus Cassianum cum Latinis fecisset) in Volscos exercitum duxit, oppida Longulam et Poluscam expugnavit atque Coriolos oppugnavit. Sed Volsci oppido eruperunt atque Romanos vicissent, nisi Gaius Marcius iuvenis cum delecta manu repulsisset, Coriolos invasisset et expugnaret. Itaque ei cognomen Coriolani datum estPlutarchus, Coriolanus, VIII-XI..

Dedicatio Templi Saturni
Praeterea Cominius templum Saturni in Capitolio dedicavitDionysius Halicarnassensis, Historia Romana VI 1,4.

 Notae 

Categoria:Nati saeculo 6 a.C.n.
Categoria:Senatores
Categoria:Gens Cominia
Categoria:Mortui saeculo 5 a.C.n.